[{"text_idx": "#000005", "text": "Nawdd Cymdeithasol a Chredyd Cynhwysol"}, {"text_idx": "#000011", "text": "Diwrnod Sgiliau ar gyfer Gwaith"}, {"text_idx": "#000017", "text": "Oasis yw\u2019r ganolfan fwyaf yng Nghymru sy\u2019n cefnogi ffoaduriaid a cheiswyr lloches a\u2019n nod yw cynnig \u2018Croeso Cynnes Cymreig\u2019 i bawb sy\u2019n ceisio lloches. Un o\u2019r ffyrdd y gwnawn hyn yw drwy gynnig dosbarthiadau ESOL (Saesneg ar gyfer Siaradwyr Ieithoedd Eraill) bum diwrnod yr wythnos. Caiff dosbarthiadau eu cyflwyno gan di\u0302m o tua 50 o athrawon a chynorthwywyr addysgu gwirfoddol, rhai gyda chefndir proffesiynol mewn addysg ac eraill heb hynny. Mae hyd yn oed y rhai gyda chymwysterau addysgu iaith yn aml yn ei chael yn heriol gweithio gyda dysgwyr sy\u2019n ceisio lloches, gan fod eu hanghenion yn rhai brys a chymhleth; yn ogystal a\u0302 delio gyda straen o\u0302l-drawmatig, gall dysgwyr ei chael yn anodd cyflawni hyd yn oed dasgau sylfaenol fel gweld meddyg oherwydd rhwystrau iaith ac mae gan gyfran sylweddol anghenion llythrennedd oherwydd y tarfwyd ar eu haddysg. Felly buom yn gweithio gyda Phrifysgol De Cymru i gynllunio cwrs hyfforddiant gyda ffocws ar ddulliau ystafell ddosbarth a all fod yn neilltuol o effeithiol ar gyfer ffoaduriaid a cheiswyr lloches."}, {"text_idx": "#000024", "text": "\u201cFe wnaeth i fi edrych ar ESOL mewn ffordd hollol wahanol\u201d."}, {"text_idx": "#000025", "text": "\u201cNid yw\u2019r cwrs wedi bod yn ddim llai nag agoriad llygad\u201d."}, {"text_idx": "#000026", "text": "Er mai dim ond unwaith y bwriedid cynnal y cwrs yn ystod prosiect y Cwricwlwm Dinasyddion, roedd yr adborth mor gadarnhaol fel y gwnaethom benderfynu ei gynnig i grw\u0302p arall o wirfoddolwyr Oasis yn ddiweddarach eleni. Y nod yw cymharu profiadau\u2019r garfan gyntaf, oedd a\u0302 chymwysterau addysgu a/neu brofiad, gydag ail gohort a ddaeth i Oasis gyda chefndiroedd proffesiynol hollol wahanol. A\u2019n gobaith yw, drwy helpu pob gwirfoddolwr i deimlo\u2019n fwy cysurus mewn ystafell ddosbarth cyfranogol, gydag anghenion a buddiannau go iawn dysgwyr wrth galon pob gwers. y gall newydd-ddyfodiaid i Gymru deimlo\u2019n rhan o\u2019n cymuned yn fwy cyflym ac ailadeiladu eu bywydau."}, {"text_idx": "#000028", "text": "Wnaethoch chi ganfod yr hyn roeddech yn edrych amdano"}]